25. ΒΑΣΙΛΙΚΟΝ ΔΙΑΤΑΓΜΑ της 16/16 Δεκ. 1948 Περί επεκτάσεως εις Δωδεκάνησον του Νόμ. 1165 «περί Τελωνειακού Κώδικος» ως ετροποποιήθη και συνεπληρώθη μεταγενεστέρως και άλλων τινών διατάξεων. Έχοντες υπ’ όψιν το άρθρ. 1 του Ν.Δ. 655/1948 «περί τρόπου εισαγωγής εις την Δωδεκάνησον φορολογικών κλπ. νόμων αρμοδιότητος του Υπουργείου Οικονομικών κλπ.» και την υπ’ αριθ. 648/ 1948 γνωμοδότησιν του Συμβουλίου Επικρατείας, προτάσει του Προέδρου της Κυβερνήσεως και των επί της Δικαιοσύνης και Οικονομικών Υπουργών, απεφασίσαμεν και διατάσσομεν: Άρθρ.1.-Η ισχύς του Νόμ. 1165/1918 «περί Τελωνειακού Κώδικος» ως ετροποποιήθη και συνεπληρώθη δια νεωτέρων Νόμων, επεκτείνεται καθ’ όλας αυτού τας διατάξεις και εις την Δωδεκάνησον, πλην των άρθρ. 33 παρ. 10, 67 και 71. Άρθρ.2.-1.Η ισχύουσα περί εξαγωγικών τελών νομοθεσία επεκτείνεται και εις Δωδεκάνησον. 2.Καταργείται το εξαγωγικόν τέλος 1% επί της αξίας των εξαγομένων εκ Δωδεκανήσου προϊόντων παραγωγής Δωδεκανήσου. Άρθρ.3.-Από της ισχύος του παρόντος καταργούνται τα αφορώντα εις την εν Δωδεκανήσω διεξαγωγήν της Τελωνειακής Υπηρεσίας και ισχύοντα μέχρι τούδε: 1) Κ.Δ. 15 Απρ. 1938 υπ’ αριθ. 130 και 2) Κ.Δ. 16 Απρ. 1938 υπ’ αριθ. 131, πλην των άρθρ. 31 και 33 τούτου άτινα διατηρούνται εν ισχύϊ και έχουσιν ως ακολούθως: Άρθρ.31.-Εις τα Τελωνεία 1ης σειράς και 2ας σειράς 1ης τάξεως η κομιστική υπηρεσία εις τας Τελωνειακάς ζώνας και περιοχάς δύναται να παραχωρηθή υπό της Κυβερνήσεως Σελ. 195 - 318 Τελωνειακός Κώδικας 30.Β.α.24-25 εις ιδιώτας, οργανισμούς ή Τελωνειακάς συνοδείας νομικώς συσταθείσας. Η κομιστική υπηρεσία των Τελωνείων αφορά τόσον την εσωτερικήν κίνησιν, όσον και την μεταφοράν των εμπορευμάτων εκ των αποβαθρών, των υπογείων, των αμαξών και των λέμβων εις το Τελωνείον και την παράδοσιν αυτών εκ του Τελωνείου επί των αμαξών και λέμβων. Εις τα μικροτέρας σπουδαιότητος Τελωνεία θα ληφθή πρόνοια συμφώνως με τα εγχώρια έθιμα. Άρθρ.33.-Οι αδειούχοι, πλην των βαρυτέρων υποχρεώσεων προερχομένων εκ προνομίου ή συμβάσεων, έχουν επίσης την υποχρέωσιν να φροντίζουν: α)Δια την καθαριότητα των τελωνειακών καταστημάτων και αποθηκών. β)Δια την επαγρύπνησιν των τελωνειακών καταστημάτων και αποθηκών τόσον την ημέραν όσον και την νύκτα, εις τρόπον ώστε ταύτα να μη εγκαταλείπωνται ποτέ. γ)Δι’ οιανδήποτε εργασίαν του αποκλειστικού συμφέροντος της τελωνειακής διαχειρίσεως. Άρθρ.4.-Η ισχύς του πάροντος Δ/τος άρχεται από 1ης Ιαν. 1949. Εις τον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 